রামানুজন ১৮৮৭ খ্রীষ্টাব্দত ২২ শে ডিসেম্বরে প্রাচীন ভারতর মাদ্রাজ প্রদেশ অহার তাঞ্জোর জিলা অহানার ইরেভদ শহর অহার লেইরাপা ব্রাহ্মণ পরিবার আহাত জন্মনেসেগা গো। তাঁর বাপক শ্রীনিবাস ইয়েঙ্গার অগো আছিলতাই শহর অহার ফুতির দোকান আগোর হিসাব করেকুরা গো অইয়া । তাঁর মালক ইরোদ জজ কোটর কর্মচারীর আগোর জিলকগো আছিলিগো। রামানুজনর মালক অগো আছিলিতাই অসারে সিংনার বুদ্ধিমাথেলোর ব্যায়াপা আগো । কথা আহান প্রচলিত আছেহান যেহান , রামানুজনর মালকর লোহঙর পর বাক্কা কতমারি কোন সৌ নাপেইলে , রামানুজনর মাতামহ নামাক্কল শহরগোত গিয়া নাঙকাপা নামগিরি দেবী দৌ অগোরাঙ গিয়া তেইরকা জেলেই সৌ আগোরকা দৌ অগোরাঙ ভিক্ষা খুজেছিলি । এরপরই হাবিত্ত জেঠা সৌগো অয়া রামানুজন জরম নেসিলগা ।